hu hu hu hu hu hu hu hu hu hu hu hu hu pl hu hu hu hu hu en hu en hu hu hu hu en hu hu eo hu hu hu hu hu hu hu fr hu hu hu hu hu hu hu hu hu es hu en hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sv hu eo hu sv en hu hu sv hu hu hu sv hu en hu sv en hu hu sv hu hu hu sv hu hu hu sv hu hu hu sv hu pl hu sv en hu sv hu hu en hu hu hu sv hu hu hu hu hu hu de hu sv hu hu sv br pt sv fr hu sv hu hu hu sv pt hu hu sv eo en hu sv hu sk hu sv hu fr en et hu hu sv nl hu hu en en hu hu en hu pl hu lt tr sk hu en hu pt hu lt hu sk lt hu hu hu sv pt hu hu sv pt hu hu sv hu hu hu sv et hu hu sv it eo hu da hu hu hu da it es hu da hu hu hu da fr hu da fr sv hu da hu en hu da hu de hu da hu hu cs hu hu fr hu hu hu hu pt hu hu hu en hu hu hu hu hu hu hu hu hu hu hu hu hu hu hu hu pl hu hu hbs_lat hu en hu hu hu hu hu hu hu hu hu hu hu en en hu hu hu hu hu hu hu hu hu hu hu hu pt hu en hu pl hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu pl hu hu hu hu hu hu hu hu en hu hu hu hu hu hu hu hu hu hu hu cs fr hu hu cs fr hu hu cs es hu hu cs nb hu hu cs nb hu hu cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A mi kis falunk – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. július 23. 8 változtatás vár ellenőrzésre.
Ugrás a navigációhoz Ugrás a kereséshez
Nem tévesztendő össze Az én kis falum Jiří Menzel 1985-ös csehszlovák filmjével.
A szlovák és a magyar sorozatban is nagy szerepet játszó „modern szobor” a falu jelképéről: kakaós briósnak mondják, bár elég gyakran mással keverik össze.
A mi kis falunk egy 2017-ben indított, a Content Factory Kft. által készített magyar televíziós vígjátéksorozat, a szlovák Horná Dolná című sorozat magyar adaptációja.[1] A sorozat vezető rendezője Kapitány Iván.
A sorozat első epizódját 2017. február 2-án mutatta be az RTL Klub, azóta folyamatosan növekvő nézettséggel sugározzák, általában szombat esti premierekkel. A helyszíne egy valóságban nem létező falu, Pajkaszeg. A jeleneteket a közigazgatásilag Esztergomhoz tartozó Pilisszentléleken és a Dédai-tónál forgatták.
A sorozat egy Pajkaszeg nevű kicsiny falu lakosainak mulatságos hétköznapjait mutatja be. Olyan figurák élnek itt, akik az átlagemberek mintaképei lehetnének, mégis egyedi tulajdonságaik és alapvető jellemhibáik miatt folyton furcsa, ámde szórakoztató szituációkba keverednek. Van egy ügyeskedni igyekvő polgármester, aki a pecabot végénél csak az Isten lábát szereti jobban megfogni, lehetetlent nem ismerve, ha a falu és a saját hírnevének gyarapítása a tét. Egy szorgos titkárnő és playboy-múltú vőlegénye, akiknek kapcsolatát gyakran próbára teszi eltérő személyiségük és világnézetük. Egy jóképű pap, aki a reverendáját semmire nem cserélné le, pedig a falu lányai bármit megadnának érte. Egy csinos kocsmárosnő, akinek alakjánál csak a modora tüzesebb. Egy körzeti megbízott, aki a rendőr-viccek két lábon járó megtestesítője. Egy rezignált állatorvos, aki ott segít, ahol tud. Emellett harcias szellemű öregasszonyok, elkötelezett kocsmahuszárok, és szépreményű fiatalok. Ők alkotják ezt az irreálisan vicces világot, ahol az a normális, hogy többnyire semmi sem az...
A falu polgármestere. Sunyi, kapzsi és lusta, de alapvetően egy jólelkű ember, aki tényleg szívén viseli a falu sorsát. Folyton újabb briliáns ötletekkel rukkol elő, amitől a falu híresebb lehetne, ám piszlicsáré megvalósítási módszerei miatt ötletei a visszájára fordulnak, és ezt a környezete szenvedi meg. Kedvenc időtöltése a horgászat, jobban szeret a tó partján ülni, mint a hivatali székben.
A polgármester asszisztense, a falu ügyeinek tényleges intézője. Gyakorlatias, precíz és leleményes, időnként viszont elviselhetetlenül arrogáns és makacs. Több-kevesebb sikerrel igyekszik mindent megtenni, hogy a polgármester ötleteit véghez vigye, a falu életkörülményeit pedig jobbá tegye. Általában minden problémára próbálja megtalálni a tökéletes (és törvényes) megoldást. Az egyetlen, amire még nem sikerült megoldást találnia, hogy hogyan állítsa oltár elé a vőlegényét.
Erika vőlegénye, fociedző, "a falu bikája". Két legnagyobb szenvedélye a foci és a sportkocsija, utóbbira hihetetlen mértékű figyelmet bír szánni. Bár Erikát nagyon szereti, a házasság gondolatától irtózik, ezért amennyire csak lehet, el akarja húzni a közelgő esküvőt. Erika előtt meglehetősen sok csaja volt, de életének azt a szakaszát már lezártnak tekinti. Mégis a múlt többször visszaköszön, ami nem várt kalamajkákba sodorja őt.
A polgármester unokaöccse. Egy kedves, rendes fiatalember, bár néha eléggé teszetosza és naiv, ami kínos szituációk végtelen sorát eredményezi nála. Jórészt ő szenved a legtöbbet "Karcsi bácsikája" és Erika "zseniális" ötletei miatt. Reménytelenül romantikus alkat, mindig az igazi, nagy szerelmet keresi az aktuális nőben.
A falu plébánosa, aki fényképész és modell múlttal is rendelkezik. Elkötelezett a hivatása iránt, annak ellenére, hogy a faluban minden facér lány odáig van érte, és nem egyszer próbálják megingatni cölibátusi fogadalmában. Zavarja, hogy a falunak nincs igazi temploma és a híveket nehezen lehet az istentisztelet látogatására rávenni, ezért a lehetőségekhez mérten igyekszik változtatni ezen. Még a polgármester kétes erkölcsű ötletei sem jelenthetnek akadályt.
Körzeti megbízott rendfenntartó személy. Nagyon komolyan (néha túl komolyan) veszi a munkáját, pedig csupán egy járőrbiciklije, egy sípja, egy hangosbemondója, és egy zseblámpája van a szolgálat ellátásához. Mégis ez nem gátolja meg, hogy a feladatát a lehető legalaposabban elvégezze. Az ostobasága már annál inkább.
A falu jóságos doktor bácsija. Állatorvos, de embereket is kezel. A fizikai bajok ellátása mellett lelki segítségnyújtásért is gyakran fordulnak hozzá. A fia papi hivatását nem kifejezetten támogatja, mivel unokákat szeretne. Ezért mindig igyekszik őt egy-egy csinosabb páciense karjaiba terelni.
A polgármester testvére, Laci édesanyja, nyugdíjazott magyartanárnő. Tudását és élettapasztalatait próbálja a falu legjavának átadni, ha szükség van rá (vagy ő épp annak látja). Anyáskodó típus, nemcsak Lacival, de a néha erkölcsi nevelést igénylő Károllyal is. Janó szerelmes belé.
A falu kocsmájának csaposa és tulajdonosa. Dekoratív szépség, viszont a modorával és a megjegyzéseivel bármelyik férfit képes egy pillanat alatt leteremteni. Néha az idegeire mennek a falusiak, de végső soron szereti az életet Pajkaszegen. Laci szerelmes belé, ám ő, sok falusi lányhoz hasonlóan, a pap után vágyakozik. Erikával ki nem állhatják egymást.
Közmunkások, bár sokkal inkább közmunka-kerülők. Az ásót többet támasztják, mint használják, leginkább viszont a kocsmapultot szeretik támasztani. Ők a legjobban beszervezhető, legolcsóbb munkaerő Károly számára, noha munkásságuk, legyen szó bármiről is, mindig hagy kivetnivalót maga után. Mindhárman rendkívül ostobák, ami számtalan komikus helyzet forrása. Matyi az 5. évad 1. részében rejtélyes módon eltűnik.
Falubeli lakos, büntetett előéletű. Hiperaktivitás és suttyó stílus jellemzi. Nehezen érthető tolvajnyelven beszél. Súlyos kokainfüggő, amit többnyire az is jelez, hogy beszéd közben megállás nélkül szipog.
Falubeli asszonyok, akik a Pajkaszeget érintő történések hatására vagy szaftos pletykavonalat indítanak, vagy aktív résztvevőként belevetik magukat az eseményekbe. Mindkét folyamat mulatságos végkifejlettel jár.
"A falu bombázója", szépségversenygyőztes. A pap legelkötelezettebb híve és ostromlója.
Falubeli lakos, Saci édesapja, meglehetősen szenilis öregúr, aki sosem emlékszik arra, amit mondani akar, vagy kérdeznek tőle.
Falubeli lakos, Bazsó édesapja, Teca kocsmájának egyik törzsvendége.
Szifon és Baki feleségei, akik mindketten egyformán elégedetlenek naplopó férjeikkel.
Pajkarét, a szomszédos falu polgármestere, Károly legnagyobb riválisa. Mindig igyekeznek lepipálni vagy megelőzni egymást valamiben. Olykor azonban, ha a szükség úgy kívánja, képesek össze is dolgozni.
Pajkaréti fociedző, Gyuri riválisa. Gyuri ki nem állhatja őt, bár ironikus módon mindenben hasonlít rá.
Morzsy Ferenc felesége, Erika egykori osztálytársnője. Erika előtt Gyurival is járt egy rövid ideig, emiatt a két nő állandó rivalizálásban van.
Fiatal, szemrevaló postásnő, aki több férfinak elcsavarja a fejét, köztük Laciét is. Miután egy népszámlálási felmérés szerint Pajkaszegnek nem volt elég lakosa, hogy önálló település maradjon, vállalta, hogy a faluba költözik, és ezzel megmentse annak fennállását.
Erika unokatestvére, tipikus pesti fiatal, aki csak nyaralni jön le a faluba, ám ilyenkor Erikát megőrjíti kicsapongó stílusával. Amolyan se veled, se nélküled kapcsolatban él a barátjával, Norbival. Egyik ilyen szünetük alkalmával Laci barátnőjévé válik, majd egy hirtelen jött döntésből hozzámegy, de röviddel utána elválnak.
Erika szülei. Jóravaló emberek, bár néha előszeretettel szólnak bele Gyuri és Erika kapcsolatába, amit egyik fél sem vesz jó néven. A későbbiekben be is költöznek Erikáékhoz néhány hónapra, miután a párnak megszületnek az első gyerekeik.
Falubeli lakos, munkásember, általában Teca kocsmájánál segédkezik egy kis jutalomsör reményében.
Pajkaréti kocsmáros, aki kibérelte a pajkaszegi kisboltot. Teca ki nem állhatja, ugyanakkor kénytelen üzleti viszonyban lenni vele.
Stoki kollégája, pajkaréti körzeti megbízott rendőr. Ugyanolyan együgyű, mint Stoki. Stokinál alacsonyabb rangban van (főtörzszászlós), viszont komolyabb felszereléssel rendelkezik, és a helybéliek is sokkal komolyabban veszik.
Újdonsült lakó a faluban, a Fészekrakó-program keretében költözik Pajkaszegre a feleségével, Vikivel. Komputergrafikusként dolgozik. Barátságos természetű, laza fiatal, aki igyekszik alkalmazkodni a falusi élethez és jó kapcsolatot ápolni a helyiekkel.
Zsolt felesége. Zsolttal ellentétben nehezen viseli a pajkaszegi életet, zavarják a helyiek, a szegényes kulturális élet, és a technikai visszamaradások. Emiatt végül el is hagyja Zsoltot. Később ideiglenesen átveszi Erika helyét a hivatalban, amikor ő várandós lesz.
Hajdu Levente lánya, ő viszi a kisboltot apja helyett. A szépsége sok helybéli figyelmét felkelti. Zsolttal alakít ki bimbózó románcot.
Laci édesapja, aki több mint 30 év távollét után a fia és Ildikó esküvőjén bukkant fel újra. Időnként feltűnik a faluban, hogy megpróbálja bepótolni a fiával elvesztegetett időt és visszaédesgetni a volt feleségét. Janóval emiatt nyílt rivalizálásba kezd.
Pali bácsi lánya. Kissé nehéz felfogású, de amúgy jóindulatú, kedves fiatal lány. Lacival alakítanak ki egy párt.
Egy ügyefogyott testvérpár, akik az előző munkájuk elvesztése után alkalmi melókból próbálnak boldogulni a faluban. Igyekeznek ott segíteni, ahol tudnak, de általában mindig csak rontanak a helyzeten.
Nelli testvére, Éva és Levente kisebbik lánya. Gyakran besegít a családjának a kisbolt és a kocsma üzemeltetésében.
Hajdu Levente felesége, Nelli és Anikó édesanyja. Ő veszi át a pajkaszegi kocsma vezetését, miután Teca felköltözik a fővárosba.
Háziorvos, a Püspök unokahúga, aki a válását követően Pajkaszegen kezd el praktizálni. Szakmai tudása és profizmusa ellenére nehezen sikerül elnyernie a helyiek bizalmát, akik inkább Janó (állatokon is) bevált módszereihez ragaszkodnak.
Ábel Anita – Molnár Éva, adóellenőr
Arató Ármin – Máté, Piroska unokája
Babják Annamária – Piacfelügyelő
Bajor Zsuzsanna – Focianyu
Balázsovits Edit – Árvai Edit
Ballér Bianka – Szerkesztő asszisztens
Bányai Miklós – Szikszai tizedes
Barabás Kiss Zoltán – Vadász
Baronits Gábor – Ricsi
Barta Judit – Stúdió asszisztens
Bede-Fazekas Szabolcs – Vércse ezredes
Benkő Nóra – Karola
Berentz Annamária – Pincérnő
Béres Bence – Vizsgafilmes operatőr
Bíró Panna Dominika – Vizsgafilmes dramaturg
Bodó Dániel – Pap
Boncz Ádám – Fogorvos
Boronyák Gergely – Cirkuszos
Buzás Mihály – Ügyintéző
Cserna Antal – A püspök asszisztense
Csillag Botond – Kisbolti eladó
Csizmadia Gergely – Gábor
Csonka Ibolya – Nagyszájú öregasszony
Dancs János – Kigyurt férfi
Dolmány Attila – Zöldséges
Donnert Nikolasz – Artista
El Karamany Yaszin – Cirkuszigazgató
Endrődy Krisztián – Rendőr
Erki Gabriella – Cili
Erdős Andrea – Nővér
Ertl Zsombor – Bellboy
Farkas Dénes – Szilárd, üzletember
Ficzere Béla – Sofőr
Földi Ádám – Szobatársnő férje
Für Anikó – Brummer Orsolya, Teca édesanyja
Gál Petra – Riporter
Garami Mónika – Kovácsné
Gelányi Imre – Pajkaréti pásztor
Gerner Csaba – Nehézfiú
Gosztonyi Csaba – Pincér
Gömöri András Máté – Norbi, Ildikó barátja
Győri-Nádai Réka – Fogorvosi asszisztens
Grgity Nikoletta – Focianyu
Haffner Anikó – Ica
Haik Viktória – Nővér a kórházban
Hajmási Dávid – Apuka
Halmos Fatime – Idegenvezető
Hegedűs Miklós - vizsgabiztos
Hegedűs Péter – Biztonsági őr
Hencz András – Vizsgafilmes hangmérnök
Herczeg Adrienn – autótulajdonos
Herczeg Tamás – Telefonszerelő
Hevér Vilma – Rozika
Horváth Ákos – Melós
Horváth Julianna – Pincérnő
Horváth Lajos Ottó – Új püspök
Horváth Lídia – Kitty
Illés Edit – Süket öregasszony
Ilyas Bayaliev – Kirgiz
Imre Sebastian – Mentős
Isambaeva Zarina – Kirgiz
Janklovics Péter – Berkics Bandi, Laci féltestvére
Jámbor József – Buszsofőr
Jánosi Ferenc – Villanyóra-leolvasó
Jánosi Sándor – Sanyi
Járai Máté – Dr. Szilárd Kálmán
Jerger Balázs – Kelemen István, technikus
Juhász István – Picur
Kakasy Dóra – Bartha Zsanett, riporter
Káli Gergely – Kovács József, operatőr
Kamarás Iván – Önmaga
Kapitány Mihály – Gyerek
Karácsonyi Zoltán – Török zászlós
Kecskés Karina – Kamilla, jógaoktató
Kelemen József – Stefkovics Emil, amerikai látogató
Kembe Sorel - Nőgyógyász
Kisari Zalán – Driftpálya alkalmazott
Kiss Árpád – Feró, volt pajkaszegi fociedző
Kiss Péter Balázs – Hivatalnok sofőrje
Klem Viktor – Rendőr
Koblicska Lőte – Anyakönyvvezető
Kokas Piroska – Takarítónő
Kolovratnik Krisztián – Csillag Tamás, séf
Komornik András - Urológus
Kónya András – Pap
Kovács Ádám – Rendőrjárőr
Kovács Áron – Önmaga
Kővári Lotti – Eszter
Kövesdi László – Őrizetes
Krausz Gergő – Kukoricaárus
Kroó Ádám – Sommeiler
Lajos András – Első érdeklődő
László G. Attila – Drazsé
Lázár Balázs – Pincér
Lázár József – Pultos
Lecső Péter – Paintball tulajdonos
Ligetvári Judit – Vásárló néni
Linka Péter – Turista
Losonczi Kata – Szobatársnő
Lugosi György – Géza, sebész
Magyar Attila – Ellenőr
Majorfalvi Bálint – Biztonsági őr a bankban
Matus Gábor – Építész
Mazányi Eszter – Turista felesége
Merán Bálint – Kamaszfiú apja
Mérei Gabriella – Vásárló nő
Mesterházy Gyula – Zoltán
Mészáros Máté – Recepciós
Mészáros Piroska – Bogi, Sváb húga
Molnár Gyöngyi – Orvos
Müller László – Hivatalnok sofőrje
Nádas Dávid Gábor – Pultos
Nagy Péter János – Vizsgafilmes gyártásvezető
Németh Kristóf – Önmaga
Németh László – Költöztető
Ódor Kristóf – Szöllősi Árpád, biciklis
Olt Tamás - Benzinkutas
Ónodi Gábor – Költöztető
Oroszi Tamás – Főhadnagy
Palla Szabina – Gazdi
Papp Endre – Kolbai Árpád, "Kolbász"
Papp István – Állatgondozó
Papp János – Püspök
Parti Nóra – Főszerkesztő
Pecsenyiczki Balázs – Baranyai százados
Petri Viktor – Futár
Podlovics Laura – Recepciós
Pozsgai Zoltán – Ufókereső újságíró
Rábavölgyi Tamás – Futár
Rajkai Zoltán – Hivatalnok
Rancsó Dezső – Őrizetes
Rékai Nándor – Eladó
Rétfalvi Tamás – Rendőr
Réthelyi András – Őrizetes
Roehnelt Zsuzsanna – Csinos lány
Rózsa Krisztián – Rendőr
Rudolf Szonja – Bea, Piroska unokája
Sárkándi Levente – Fénymásoló-szerelő
Sipos László Márk – Vizsgafilmes rendező
Slavko Sobin – "Ahmed", török kamionos
Szakács Benett – gyerek
Szakács Tibor – Ellenőr
Szakács Zétény – gyerek
Szatmári Attila – Szaunázó férfi
Szatory Dávid – Földmérő
Szegfű Ildikó – Elvira
Szekulesz Márk – Munkaügyes
Szitás Balázs – Temetőmunkás
Szívós László – Rendőr
Szomor Bendegúz – Kisfiú
Szulák Andrea – Jósnő, valójában szélhámos
Takátsy Péter – Jegyellenőr
Tankó Erika – Gerda
Tari Teréz – Rendőrségi ügyintéző
Tarján Péter – Narrátor
Ticz András – Kosaras fiú
Tokaji Csaba – Botos százados
Tolnai Hella – Ékszerészbolti eladó
Torma Bálint – Kamaszfiú
Tóth Árpád – Melós
Tóth Máté – Teca rendszeres beszállítója
Tóth Máté Tamás – Rendőrjárőr
Trecskó Zsófia – Molnárné Kardos Anita
Turza Vivien – Pultos lány
Tűzkő Sándor – Várakozó férfi
Udvarias Anna – Zarándok
Vajda Milán – Haver
Valiszka László – Ellenőr
Váncsa Gábor – Városi rendőr
Vándor Éva – Etelka, id. Berkics László szeretője
Vándor Zoltán – mentős
Vanya Tímea – Pénztáros
Varga László – Taxisofőr
Varsányi Szabolcs – Partiarc
Vass Szilárd – Pincér
Vastag Attila – Bohóc
Vlahovics Edit – Zarándok
Wessely-Simonyi Réka – Banki ügyintéző
Zoltán Áron – Gundi
Bővebben: A mi kis falunk epizódjainak listája
A csak zárt körben bemutatott legelső pilot részben Szifon, a közmunkás szerepét még Józsa Imre játszotta, Matyi szerepét meg Debreczeny Csaba, aki jelenleg Szifont alakítja a sorozatban. Később Józsa Imre a betegsége miatt már nem tudta elvállalni a szerepet, így kapta meg Szifon szerepét Debreczeny Csaba, Matyi szerepét meg Molnár Áron.[4] Mire az első epizód adásba került, Józsa Imre már nem élt.
Kapitány Iván elmondása szerint a stáb azért választotta Pilisszentléleket forgatási helyszínül, mert ez volt az egyetlen falu, ahol nincs templom, ami a történet szempontjából kulcsfontosságú volt.[5] A faluhoz valójában tartozik egy templom, ami Esztergom, Pálosok utcája 10, 2508 cím alatt található. Az 1. évad 7. részében látható is, ám a történet szerint ez a Pajkaréthez tartozó templom.
A püspököt az 1. évad 1. részében még Papp János alakította, a 3. évad 6. részétől viszont szerepét ismeretlen okokból Horváth Lajos Ottó vette át.
A Matyit alakító Molnár Áron a 3. évad 14. részében kettős szerepet játszott, ugyanis ő volt Dr. Karosi Endre, a fogyasztóvédelmi felügyelő, aki az állatorvoshoz érkezett.
A 6. évad 1. részében a Gyurit alakító Lengyel Tamás is kettős szerepben tűnt fel. Egyszerre volt Gyuri és Gyuri édesapja.
Az 1. évad 1. része, és a 4. évad 7. része is a Választás címet kapta.
Az 1. évad 8. része, és a 3. évad 17. része is egy verekedéssel végződő focimeccsel ér véget.
Létezik egy hasonló című film is: Jiří Menzel: Az én kis falum.[6]
Pajkarét jeleneteit szintén Pilisszentléleken vették fel.[7] Egyes epizódokban más falvak is megemlítésre kerülnek, mint például Alsópajka, Alsószeg, Felsőszeg, Pajkaremete vagy Pajkavölgy. Ez utóbbiak jeleneteit nem vették fel.
Az első négy évadban még minden külső és belső jelenetet Pilisszentléleken forgattak, az 5. évadtól már több belső helyszínt is egy stúdióban rendeztek be, többek között a polgármesteri hivatalt, Gyuri és Erika házát, vagy az orvosi rendelőt. Ennek oka, hogy a régi helyszínek közül sokat már nem tudtak újra kibérelni, illetve a stúdiós felvételek költséghatékonyabbak voltak a stáb és a színészek számára egyaránt.[8]
Az eredeti szlovák sorozat címe szó szerint azt jelenti, Felső, Alsó, ami falusi jelentéskörben a Felvég, Alvég szavaknak felel meg. A mi kis falunk 5. évadának 3. része az Alvég-Felvég címet viseli.
Erika terhessége eredetileg azért került bele az 5. évad történetébe, mert a való életben Lovas Rozi is terhes volt. A 2020-as koronavírus-járvány miatt azonban az évad forgatása később indult meg, és a színésznő addigra már megszült, így a tervezettnél nagyobb szerepet tudott vállalni bizonyos epizódokban.[9] Ellenben a 6. évadtól, amikor a második gyermekével volt várandós, már nem tudott részt venni a munkálatokban.
Az 5. évad 2. részében Stoki nyíltan megkérdezi Nellitől, hogy nézi-e a Jófiúk című sorozatot, az RTL Klub saját gyártású, rendőrös sorozatát.
Ugyanebben az epizódban a Bakit alakító Kerekes József egyik híres szinkronszerepének, Szamárnak az egyik jelenetét utánozza a Shrek 2-ből.
Az 5. évad beharangozó előzetesében számos jelenetet mutattak, amik végül csak a 6. évad epizódjaiban szerepeltek.
Hevér Gábor Répa Árpád karaktere ugyanazon a szerepen alapszik, mint amit a Segítség! Itthon vagyok! című sorozatban is játszott. A sorozatot szintén Kapitány Iván rendezte, és A mi kis falunk számos színésze feltűnik benne.
A 6. évad 15. részében Piroska gyónás közben említést tesz a papnak a Perzselő érzelmek című sorozatról. Ezzel valójában a Perzselő szenvedélyek című török sorozatra utal, amit 2021 óta sugároz az RTL Klub. A papot alakító Schmied Zoltán és a Piroskát alakító Zsurzs Kati is egyaránt szinkronizálnak a sorozat magyar változatában.
↑ A szlovák sorozat honlapja. (Hozzáférés: 2020. október 16.)
↑ 5. évad 13. rész, 15 perc 29 másodperc
↑ 3. évad 16. rész, 42 perc 56 másodperc
↑ Archivált másolat. [2017. március 23-i dátummal az eredetiből archiválva]. (Hozzáférés: 2017. március 23.)
↑ Óriási titok derült ki A mi kis falunkról. (Hozzáférés: 2020. szeptember 18.)[halott link]
↑ IMDB Az én kis falum (1985)
↑ Pajkaszeg a valóságban - Pilisszentlélek (A mi kis falunk forgatási helyszínei). (Hozzáférés: 2020. február 23.)
↑ Kulisszatitkok: megmutatták A mi kis falunk sztárjai a sorozat helyszíneit. (Hozzáférés: 2021. május 17.)
↑ Kisfiával jár együtt forgatni Lovas Rozi. (Hozzáférés: 2020. szeptember 8.)
A mi kis falunk a Facebookon
A mi kis falunk a PORT.hu-n (magyarul)
A mi kis falunk az Internet Movie Database-ben (angolul)
A mi kis falunk a Box Office Mojón (angolul)
A mi kis falunk az RTL.hu-n (magyarul)
A mi kis falunk a Sorozatjunkie.hu-n (magyarul)
Nagyon brutális számokkal nyitott A mi kis falunk sorozat (filmsor.net)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=A_mi_kis_falunk&oldid=25120047”
2017-ben bemutatott magyar televíziós sorozatok
Az RTL Klub saját gyártású műsorai
Minden szócikk halott külső hivatkozásokkal
Szócikkek halott külső hivatkozásokkal 2021 márciusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 23., 15:09
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.